**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-364/2021

**459a**

### S p r á v a

**Ústavnoprávneho výboru Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 459) v  druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podáva Národnej rade Slovenskej republiky správu o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. **o rokovacom poriadku Národnej rady Slovenskej republiky** v znení neskorších predpisov (tlač 459).

I.

Národná rada Slovenskej republiky uznesením č. 629 zo 17. marca 2021 pridelila návrh skupiny poslancov Národnej rady Slovenskej republiky na vydanie zákona, ktorým sa mení a  dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 459) na  prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní.

**II.**

Poslanci Národnej rady Slovenskej republiky, ktorí nie sú členmi výboru, ktorému bol návrh zákona pridelený, neoznámili v určenej lehote výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov (tlač 459) Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č. 277 z 28. apríla 2021 **schváliť.**

IV.

Z uznesenia Ústavnoprávneho výboru Národnej rady Slovenskej republiky uvedeného v časti III. tejto správy vyplývajú tieto pozmeňujúce a doplňujúce návrhy:

1. V čl. I, 6. bode sa v § 60a ods. 1 vypúšťa slovo „jedna“.

Zosúladenie terminológie s úpravou v § 49 ods. 2 a § 52 ods. 5 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Ústavnoprávny výbor NR SR**

**Gestorský výbor odporúča schváliť.**

1. V čl. I, 6. bode sa v § 60a ods. 4 za slová „rokovanie výboru“ vkladajú slová „podľa odseku 1“.

Spresnenie ustanovenia nakoľko aj počas mimoriadnej situácie a núdzového stavu môžu výbory rokovať aj štandardným spôsobom a cieľom úpravy v § 60a ods. 4 je upraviť rovnaké použitie citovaných ustanovení len na rokovanie výboru prostredníctvom videokonferencie alebo inými prostriedkami komunikačnej technológie (prenos obrazu a zvuku),

**Ústavnoprávny výbor NR SR**

**Gestorský výbor odporúča schváliť.**

1. Čl. I sa dopĺňa 8. bodom, ktorý znie:

„8. Za § 150d sa vkladá § 150e, ktorý vrátane nadpisu znie:

„§ 150e

Prechodné ustanovenie k úpravám účinným od 15. júna 2021

Kancelária zabezpečí postup podľa § 51 a  60a v znení účinnom od 15. júna 2021 najneskôr do 1. septembra 2021.“.

Navrhuje sa doplniť prechodné obdobie, ktoré je potrebné, aby Kancelária NR SR mohla zabezpečiť plnenie úloh, ktoré jej vyplývajú z návrhu zákona, a to z dôvodu potreby technického (nákup technického vybavenia) a personálneho zabezpečenia (zaškolenie zamestnancov) plnenia úloh, ako aj potreby prípravy a schválenia podrobnejších pravidiel rokovania výborov NR SR.

**Ústavnoprávny výbor NR SR**

**Gestorský výbor odporúča schváliť.**

1. V čl. II sa slová „1. júna“ nahrádzajú slovami „15. júna“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a  lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor NR SR**

**Gestorský výbor odporúča schváliť.**

Gestorský výbor **odporúča hlasovať spoločne** o všetkých uvedených pozmeňujúcich a doplňujúcich návrhoch **(body 1 až 4),** s odporúčaním **schváliť.**

V.

Ústavnoprávny výbor Národnej rady Slovenskej republiky ako gestorský výbor **odporúča Národnej rade Slovenskej republiky** návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 459) **schváliť ako celok,** v znení pozmeňujúcich a doplňujúcich návrhov uvedených v časti IV. tejto správy.

**Správa Ústavnoprávneho výboru** Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 459a) **bola schválená** uznesením Ústavnoprávneho výboru Národnej rady Slovenskej republiky č. 281 z  30. apríla 2021.

Týmto uznesením výbor zároveň poveril spravodajcu **Dominika Drdula,** aby na schôdzi Národnej rady Slovenskej republiky informoval o výsledku rokovania výboru a pri rokovaní o návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Milan Vetrák v. r.

predseda Ústavnoprávneho výboru

Národnej rady SR

Bratislava 30. apríla 2021